**Sociālās iekļaušanas politikas koordinācijas komitejas sēdes**

PROTOKOLS Nr**.** 1

**2021.gada 24.februārī**

**plkst. 10:00**

Labklājības ministrijā, Skolas ielā 28

(Zoom platforma Meeting ID: 872 7512 9893 Password: 653511)

**Sēdē piedalās:**

|  |
| --- |
| **Sociālās iekļaušanas politikas koordinācijas komitejas vadītājs** |
| Elīna Celmiņa | Labklājības ministrijas (turpmāk – LM) valsts sekretāra deleģētā pārstāve, LM Sociālās iekļaušanas politikas departamenta direktore |
| **Sociālās iekļaušanas politikas koordinācijas komitejas vadītāja vietniece** |
| Evija Kūla | LM Sociālās iekļaušanas politikas departamenta vecākā eksperte |
| **Sociālās iekļaušanas politikas koordinācijas komitejas locekļi** **vai to aizvietotāji** |
| Gatis Bērziņš |  Ārlietu ministrijas Eiropas Savienības Koordinācijas un politiku departamenta COREPER I sagatavošanas nodaļas vecākais referents |
| Madara Brīvere | Ekonomikas ministrijas (turpmāk – EM) Mājokļu politikas departamenta vecākā referente |
| Līva Matuzele | Biedrības „Centrs MARTA” politikas koordinatore |
| Dzintra Mergupe-Kutraite | Izglītības un zinātnes ministrijas Izglītības departamenta eksperte |
| Sandra Miķelsone-Slava | Kurzemes plānošanas reģiona projekta “Kurzeme Visiem” vadītāja |
| Ludis Neiders  | EM Analītikas dienesta ekonomists |
| Deniss Kretalovs | Kultūras ministrijas Sabiedrības integrācijas departamenta vecākais referents |
| Pēteris Leiškalns | Latvijas Darba devēju konfederācijas Sociālās drošības un veselības aizsardzības eksperts |
| Agnese Pabērza - Draudiņa | Vides aizsardzības un reģionālās attīstības ministrijas (turpmāk – VARAM) Pašvaldību departamenta Pašvaldību pārraudzības nodaļas vecākā eksperte |
| Līva Matuzele | Biedrības „Centrs MARTA” politikas koordinatore |
| Ainars Nābels-Šneiders | Zemkopības ministrijas Starptautisko lietu un stratēģijas analīzes departamenta Stratēģijas analīzes nodaļas vecākais referents |
| Iveta Neimane | Latvijas Cilvēku ar īpašām vajadzībām sadarbības organizācijas „Sustento” valdes locekle |
| Mārīte Rozentāle | Biedrības „EAPN-Latvia” revidente |
| Ilze Slokenberga | Zemkopības ministrijas Starptautisko lietu un stratēģijas analīzes departamenta Stratēģijas analīzes nodaļas vadītāja vietniece |
| Dace Strautkalne | Zemgales plānošanas reģiona projekta “Atver sirdi Zemgalē” vadītāja |
| Mārtiņš Svirskis | Latvijas Brīvo arodbiedrību savienības eksperts tautsaimniecības jautājumos |
| Sanita Treimane | Izglītības un zinātnes ministrijas Izglītības departamentaeksperte |
| Viktors Veretjanovs | Centrālās statistikas pārvaldes Sociālās statistikas departamenta Ienākumu un dzīves apstākļu statistikas daļas vadītājs |
| Ludmila Zaharenko | VARAM Pašvaldību departamenta Pašvaldību pārraudzības nodaļas vadītāja |
| Laine Zālīte  | Vidzemes plānošanas reģiona sociālo pakalpojumu eksperte |
| Jūlija Žavoronkova  | Valsts policijas Galvenās kārtības policijas pārvaldes Koordinācijas un kontroles pārvaldes Dienestu koordinācijas biroja vecākā inspektore |
| Zigmārs Žeibe | Satiksmes ministrijas Autosatiksmes departamenta Autoceļu nodaļas vecākais referents |

**Sēdē nepiedalās:**

|  |  |
| --- | --- |
| Ingus Alliks | LM valsts sekretārs, komitejas vadītājs |
| Aija Barča | Latvijas Pensionāru savienības priekšsēdētāja |
| Edīte Bēvalde | Latvijas Lauku sieviešu apvienības Salas novada pašvaldības projektu vadītāja |
| Kristīne Kovaļevska | Rīgas domes Labklājības departamenta Rīgas patversmes sociālā darbiniece |
| Inga Lukjanoviča | Satiksmes ministrijas Autosatiksmes departamenta Autotransporta nodaļas vecākā referente |
| Marika Petroviča | Veselības ministrijas Integrētās veselības aprūpes nodaļas vadītāja |
| Ilze Rudzīte | Latvijas Pašvaldību savienības Padomniece veselības un sociālajos jautājumos |
| Sandra Segliņa | Tieslietu ministrijas Stratēģijas departamenta vecākā referente |
| Boriss Varlamovs | Latgales plānošanas reģiona Latgales uzņēmējdarbības centra komercdarbības konsultants |
| Vaira Vucāne | Latvijas Bērnu fonda viceprezidente |

**Citi sēdes dalībnieki:**

|  |  |
| --- | --- |
| Indira Balcere | Veselības ministrijas Integrētās veselības aprūpes nodaļas vecākā eksperte |
| Ilze Baltābola | EM Uzņēmējdarbības konkurētspējas departamenta direktora vietniece |
| Kristīne Grīviņa | VSIA “Autotransporta direkcija” pārstāve |
| Zanda Gulbe | AS “Pasažieru vilciens” pārstāve |
| Diāna Orlovska | VARAM Valsts ilgtspējīgas attīstības plānošanas departamenta Teritoriju attīstības izvērtēšanas nodaļas departamenta direktora vietniece - nodaļas vadītāja |
| Ilze Vanka-Krilova | EM Uzņēmējdarbības konkurētspējas departamenta vecākā eksperte |
| Sintija Ziedone | Satiksmes ministrijas Autosatiksmes departamenta Autotransporta nodaļas vecākā referente |

**Sēdi protokolē:**

Evija Kūla LMSociālās iekļaušanas politikas departamenta vecākā eksperte

**Sociālās iekļaušanas politikas koordinācijas komitejas (turpmāk – SIPKK) 24.02.2021. sēdes darba kārtība:**

1. Komitejas sēdes atklāšana un darba kārtības apstiprināšana.
2. Rīkojums par komitejas sastāvu. Komitejas darba programma 2021. gadam.
3. Būtiskākās izmaiņas 2021. gadā sociālās iekļaušanas veicināšanai (t.sk. atbalsta pasākumi Covid-19 pandēmijas seku mazināšanai).
4. Valsts kontroles ieteikumi Labklājības ministrijai sadarbībā ar Sociālās iekļaušanas politikas koordinācijas komiteju.
5. Citi jautājumi.
6. **SIPKK sēdes atklāšana un darba kārtības apstiprināšana.**

**­ (E.Celmiņa)**

(P.Leiškalns)

**E.Celmiņa** atklāj pirmo šī gada SIPKK sēdi, informējot, ka SIPKK vadītājam I.Allikam šajā laikā jāiedalās Saeimas Sociālo un darba lietu komisijas sēdē.

**P.Leiškalns** aktualizē jautājumu par likuma “Par valsts sociālo apdrošināšanu” 20.4 pantu attiecībā uz minimālo obligāto iemaksu objektu.

**E.Celmiņa** aicina šo jautājumu izskatīt pie 5.punkta “Citi jautājumi”.

*Nolemj: apstiprināt darba kārtību.*

**2. Rīkojums par komitejas sastāvu un komitejas darba programma 2021.gadam.**

**(E.Kūla)**

(D.Orlovska, E.Celmiņa, D.Strautkalne, E.Kūla)

**E.Kūla** informē par izmaiņām SIPKK sastāvā. Ir mainījušies pārstāvji no Kurzemes un Latgales plānošanas reģioniem, Rīgas patversmes, Veselības ministrijas, Kultūras ministrijas un Vides aizsardzības un reģionālās attīstības ministrijas. Par atsevišķām izmaiņām informācija tika saņemta pēc grozījumu rīkojumā par SIPKK sastāvu apstiprināšanas, tāpēc jauni grozījumi SIPKK sastāva rīkojumā tiks veikti šī gada otrajā pusgadā.

**E.Kūla** prezentē SIPKK darba programmā 2021.gadā iekļautos 10 jautājumus.

**D.Orlovska** vēlas precizēt par VARAM 2.ceturksnī plānoto jautājumu “Administratīvi teritoriālā reforma – kādas izmaiņas tā radīs iedzīvotājiem sociālo jautājumu risināšanas aspektā?”, jo nesaskata VARAM kompetenci attiecībā uz jautājumu par sociālo jautājumu risināšanu.

**E.Celmiņa** komentē, ka ir būtiski saprast kopējo situāciju, jo nenoliedzami administratīvi teritoriālā reforma (turpmāk – ATR) ietekmēs cilvēku ikdienu, tāpēc iedzīvotājiem būs svarīgi zināt, kā tiks organizēta pakalpojumu nodrošināšana, vai pakalpojumi būs pieejami citur un vai vispār būs pieejami.

**D.Orlovska** pateicas par atbildi un papildina, ka tik detalizēti pakalpojumu nodrošināšanas jautājumus nav vērtējuši, jo pakalpojumu nodrošināšana pārsvarā ir pašvaldību kompetencē. VARAM ir gatavi sniegt vispārīgu informāciju, bet detalizētu situācijas novērtējumu nevarēs sagatavot, īpaši 2.ceturksnī, kad pašvaldības vēl nebūs iesniegušas apvienoto struktūru projektus.

**E.Kūla** komentē, ka ATR jautājumu var pārcelt arī uz 3.ceturksni, taču atkārtoti uzsver, ka cilvēkiem būs svarīgi zināt un saprast, kur turpmāk vērsties pēc palīdzības sociālo jautumu risināšanā.

**D.Strautkalne** jautā, kas ATR kontekstā notiks ar projektiem, ko plāno un ievieš deinstitucionalizācijas ietvaros. Ir svarīgi, lai sabiedrībā balstītie pakalpojumi būtu pēc iespējas tuvāk dzīvesvietai, lai ATR reforma nepasliktinātu apstākļus un nemainītu situāciju, kā ir ieplānots šobrīd. Runājot ar atsevišķām Zemgales reģiona pašvaldībām attīstības programmas izstrādes kontekstā, dažu pašvaldību sociālo dienestu vadītāji nezināja, kādas būs izmaiņas ATR ietvaros.

**E.Celmiņa** vērš uzmanību, ka ministriju pārstāvji nevar paust apgalvojumu, ka konkrētais jautājums ir pašvaldību kompetencē, tādējādi norobežojoties no jautājumiem, kuri tiešā veidā neskar valsts kompetenci. Atbildība tiek prasīta no valsts arī gadījumā, kad runa ir par pašvaldības kompetencē esošu autonomo funkciju, ko apliecināja arī vairāki pērnā gada Satversmes tiesas spriedumi. Tādējādi noteikta metodiskā vadība un kopējais skats no ministrijām tiek sagaidīts. E.Celmiņa rezumē, ka minētā jautājuma prezentācija tiks sagatavota kopīgi - VARAM sadarbībā ar LM.

**D.Orlovska** piekrīt priekšlikumam, jautājumu attiecīgi pārceļot uz 2021.gada 3. vai 4.ceturksni.

*Nolemj: informāciju par komitejas sastāvu pieņemt zināšanai. Jautājumu par VARAM kompetencē esošo jautājumu saistībā ar ATR nolemj pārcelt uz 3.ceturksni vai 4.ceturksni kā ziņotājus norādot VARAM kopā ar Labklājības ministriju.*

1. **Būtiskākās izmaiņas 2021. gadā sociālās iekļaušanas veicināšanai (t.sk. atbalsta pasākumi Covid-19 pandēmijas seku mazināšanai).**

**(E.Celmiņa)**

(I.Neimane, I.Balcere, L.Zaharenko)

**E.Celmiņa** informē, ka no šā gada tiks ieviesta jauna pieeja, ka par izmaiņām sociālās iekļaušanas jomā attiecīgajā gadā informāciju sniegs ne tikai LM par tās pārziņā esošajiem jautājumiem, bet arī nozaru ministrijas tiks aicinātas informēt par to kompetencē esošajiem pasākumiem, kas ir aktuāli SIPKK mērķa grupām. Šodien LM sniegs apkopotu prezentāciju par atbildīgo ministriju pasākumiem, bet uz jautājumiem atbildēs par pasākumu atbildīgās ministrijas pārstāvis.

**E.Celmiņa** sniedz prezentāciju.

**I.Neimane** atzinīgi novērtē, ka vienkopus ir pieejams materiāls par pieejamo atbalstu šajā gadā un jautā Veselības ministrijai, kāpēc cilvēki ar invaliditāti ir izslēgti no vakcinācijas prioritārās grupas.

**I.Balcere** nevar komentēt jautājumu par vakcinācijas plānā iekļautajām prioritārajām grupām.

**E.Celmiņa** jautā, vai attiecībā uz vakcinācijas procesu ir iespējamas izmaiņas, ņemot vērā, ka vakcinācijas plāns ir ticis mainīts vairākas reizes.

**I.Balcere** apstiprina, ka vakcinācijas plāns ik pa laikam mainās, un informē, ka labklājības ministre šodien plāno tikties ar Vakcinācijas biroju, lai pārrunātu jautājumu par vakcinācijas plānu.

**E.Celmiņa** piedāvā nodot šo jautājumu labklājības ministrei ar aicinājumu to pārrunāt tikšanās reizē ar Vakcinācijas biroju, ja tāda būs ministres kalendārā, un aicina VM pārstāvi šo priekšlikumu un jautājumu nodot VM atbildīgajiem pārstāvjiem. E.Celmiņa papildina, ka daļa no personām ar invaliditāti iekļausies to prioritāri vakcinējamo personu lokā, kurām ir smagas invaliditātes diagnozes un hroniskas slimības, kā arī senioru grupā, tāpēc tā personu ar invaliditāti grupa, kas paliek neaptverta, faktiski nav tik liela, tāpēc iespējams var veikt aplēses par to potenciālo skaitu un attiecīgi veikt korekcijas vakcinācijas plānā. Vienlaicīgi E.Celmiņa vēlas noskaidrot, vai 26.03.2021. Latvijas Cilvēku ar īpašām vajadzībām sadarbības organizācijai “Sustento” ir plānota tikšanās ar Vakcinācijas biroju?

**I.Neimane** atbild, ka ar Vakcinācijas biroju ir bijusi vairākkārtēja saziņa, taču attiecībā uz prioritāri vakcinējamām personu grupām Vakcinācijas birojs ir informējis, ka minētais jautājums nav viņu kompetencē, jo par to atbild Veselības ministrija. Tomēr vērš uzmanību, ka daudziem cilvēkiem ar invaliditāti nav hroniskas saslimšanas un lielākā daļa personu ar fiziskiem traucējumiem iekrīt grupā “pārējā sabiedrība” I.Neimane aicina LM iesaistīties minētā jautājuma risināšanā, konkrēti izceļot to grupu, kuri ir īpašās kopšanas pabalsta saņēmēji.

**E.Celmiņa** atzīmē, ka tieši īpašas kopšanas pabalsta saņēmēji bija grupa, kuru LM izvirzīja kā vienu no prioritāri vakcinējamām grupām, kad gatavoja priekšlikumus vakcinācijas plānam. Informē, ka 26.03.2021. tikšanās reizē piedalīsies LM pārstāvji un šo jautājumu vēlreiz aktualizēs. Vienlaikus aicina VM pārstāvi informēt atbildīgos VM kolēģus par plānoto Latvijas Cilvēku ar īpašām vajadzībām sadarbības organizācijas “Sustento” tikšanos ar Vakcinācijas biroju, nodrošinot arī atbildīgo VM pārstāvju dalību.

**L.Zaharenko** sniedz informāciju no VARAM par valsts un pašvaldību vienoto klientu apkalpošanas pakalpojumu centriem. Informē, ka 2021.gadā 93 pašvaldībās iedzīvotājiem ir iespēja attālināti (e-pastā vai telefoniski) saņemt visu informāciju par 12 valsts iestādēm un pieprasītākajiem pakalpojumiem. Tām iedzīvotāju grupām, kurām nav datora vai prasmes aizpildīt pieteikumus elektroniski, ir iespēja e-pakalpojumu pieteikt ar klientu apkalpošanas centra asistenta palīdzību, kurš aizpilda nepieciešamo informāciju konkrētā cilvēka vārdā.

**E.Celmiņa** jautā, vai VARAM ir pieejams īss apraksts par minēto asistēto pakalpojumu?

**L.Zaharenko** atbild, ka lūgs kolēģiem šādu informāciju sagatavot un nosūtīs to LM.

*Nolemj: sniegto informāciju pieņemt zināšanai.*

1. **Valsts kontroles ieteikumi Labklājības ministrijai sadarbībā ar Sociālās iekļaušanas politikas koordinācijas komiteju.**

**(E.Kūla)**

­­­­­­­­­­(D.Strautkalne, E.Celmiņa)

**E.Celmiņa** informē, ka Valsts kontrole pērn veica lietderības revīziju ar mērķi noskaidrot, vai valstī īstenotā sociālās iekļaušanas politika sasniedz tai izvirzītos mērķus nabadzības mazināšanā. Izvērtējuma rezultātā Valsts kontrole sniedza ieteikumus LM, par kuriem tiks sniegta informācija un pie kuriem turpmākajās šī gada sēdēs notiks kopīgs darbs.

**E.Kūla** sniedz prezentāciju. Valsts kontroles ieteikums LM sadarbībā ar SIPKK: “Lai sociālās iekļaušanas politikas veidošanā, koordinēšanā un uzraudzībā būtu pieejama pilnīga un aktuāla informācija par visām nabadzības vai sociālās atstumtības riskam pakļautajām iedzīvotāju grupām, Labklājības ministrijai izvērtēt, vai nabadzības un sociālās atstumtības riskam pakļauto iedzīvotāju grupu uzskaitījums ir aktuāls, un izveidot sistēmu tā regulārai pārskatīšanai, tajā skaitā nodrošinot tā veidošanu, pamatojoties uz aktuāliem datiem par faktiskajām nabadzības vai sociālās atstumtības riskam pakļautajām personu grupām”.

**D.Strautkalne** uzsver, ka ne tikai ienākumu trūkums vai nepietiekamība nosaka personas nabadzības vai sociālās atstumtības risku, tie ir dažādi kritēriji. Komentē, ka piedāvātās grupas ir akceptējamas, tomēr atsevišķas ir par plašu definētas, piemēram, bērni. Iespējams, nepieciešams konkretizēt, kādas bērnu grupas ir pakļautas nabadzības un sociālās atstumtības riskam, piemēram, bērni, kā arī jaunieši ar uzvedības traucējumiem.

**E.Kūla** aicina divu nedēļu laikā sniegt atgriezenisko saiti par prezentācijā uzdotajiem jautājumiem.

1. Kāds ir jūsu viedoklis par izvirzītajiem uzdevumiem?
2. Vai ir kāda iedzīvotāju grupa, kura šobrīd nav minēta, bet kuru būtu svarīgi iekļaut pirms uzsākt darbu pie 2.uzdevuma par datu pieejamības apzināšanu?
3. Vai, identificējot grupas, saglabāt līdzšinējo pieeju, kur tiek izmantoti EU-SILC rādītāji, vai izmantot minimālā ienākuma līmeņa rādītājus, kas ietver atšķirīgu ienākumu līmeni un līdz ar to atsevišķas izmaiņas riskam pakļauto grupu uzskaitījumā?

*Nolemj: pieņemt minēto informāciju zināšanai un sniegt atbildes uz uzdotajiem jautājumiem līdz 2021.gada 6.martam.*

1. **Citi jautājumi.**

**(E.Celmiņa)**

(P.Leiškalns)

**P.Leiškalns** secina, ka šis gads ir iezīmējies ar daudzām labām pārmaiņām, jo ir ieviestas izmaiņas, kuras LM virzīja jau kopš 2014.gada saistībā ar minimālā ienākuma līmeni. Tomēr jautājums par likuma “Par valsts sociālo apdrošināšanu” 20.4 pantu attiecībā uz minimālo obligāto iemaksu objektu ir problemātisks attiecībā uz personām ar invaliditāti. 20.4 panta (4) daļa nosaka, ka minimālās obligātās iemaksas neveic par, tai skaitā, personu ar I un II grupas invaliditāti. Ja personas ar invaliditāti vispār nav nodarbinātas, tad par tām veic iemaksas no valsts budžeta, savukārt, ja persona ar invaliditāti sāk strādāt, piemēram, uz pusslodzi, tad valsts vairs neveic iemaksas par šo personu. Tas nozīmē, ka persona ir mazāk aizsargāta, jo iemaksas veic no faktiskajām iemaksām. Turklāt 20.4 panta (4) daļā ir iekļautas personas tikai ar I un II grupas invaliditāti, bet nav personas ar III invaliditātes grupu, kas nav pareizi, ja ņem vērā darbspēju zuduma apmēru III invaliditātes grupai, kas ir 25%-59% robežās. Arī kvalifikācija šīm personām parasti nav tik augsta, lai pie pusslodzes sasniegtu minimālās iemaksas līmeni. Tāpēc nosacījums, ka šī norma attiecas tikai uz personām ar I un II grupas invaliditāti būtu no minētā panta svītrojamas. Ja valsts vēlas palielināt šo personu sociālās garantijas, tad būtu jānosaka, ka darba devējs maksā VSAOI proporcionāli nostrādātajam laikam un algai, savukārt iztrūkstošo daļu maksā valsts, kā tas ir šobrīd attiecībā uz personām ar invaliditāti, kuras nav nodarbinātas. Tāpat 20.4 panta (4) daļā, kas paredz personu grupas, par kurām minimālās obligātās iemaksas neveic, ir iekļautas personas, kuras pašas vai laulātā algas nodokļu grāmatiņā ir reģistrēts bērns, kas nav sasniedzis triju gadu vecumu. P.Leiškalns akcentē problemātiku saistībā gan ar šķirtajām laulībām, gan ar faktu, ka ne vienmēr laulātais būs bērna vecāks. Tāpat uzsver audžuvecāku situāciju, kas šai grupai sakarā ar audžuvecāku pienākumu pildīšanu var radīt zemāku darba slodzi. Par audžuvecākiem valsts veic iemaksas no ļoti zemas summas, kas savā ziņā ir pretrunā ar valsts noteikto, ka minimālās iemaksas jāveic no minimālās algas, tāpēc šai grupai būtu jābūt iekļautai šajā normatīvajā regulējumā.

**E.Celmiņa** jautā, vai šos priekšlikumus Latvijas Darba devēju konfederācija ir paudusi Finanšu ministrijai?

**P.Leiškalns** atbild, ka sākotnēji normatīvo regulējumu gatavoja Finanšu ministrija, bet pēc tam LM. Latvijas Darba devēju konfederācija savu atzinumu sniedza, iespējams ne tik detalizētā veidā kā šodien izklāstīts.

**E. Celmiņa** atbild, ka šo jautājumu nokoordinēs ar LM atbildīgo departamentu.

*Sēde beidzas plkst. 11:45.*

Pielikumā prezentācijas:

1. LM prezentācija “Sociālās iekļaušanas politikas koordinācijas komitejas
darba programma 2021.gadam” (4 slaidi).
2. LM prezentācija “Izmaiņas 2021. gadā sociālās iekļaušanas veicināšanai (tai skaitā atbalsta pasākumi Covid-19 pandēmijas seku mazināšanai)” (25 slaidi).
3. LM prezentācija “Valsts kontroles ieteikumi
Labklājības ministrijai sadarbībā ar
Sociālās iekļaušanas politikas koordinācijas komiteju” (11 slaidi).

Komitejas vadītāja aizvietotājs (paraksts\*) E. Celmiņa

Protokolēja E.Kūla

\*Dokuments ir parakstīts ar drošu elektronisko parakstu.